Fjórir drengir komnir út úr hellunum
Fjórum drengjum hefur verið bjargað út úr Tham Luang-hellunum í Chang Rai í Taílandi. Drengirnir fá nú aðhlynningu í sjúkratjöldum við hellana áður en þeir verða fluttir á sjúkrahús. Tossathep Boonthong, fulltrúi heilbrgiðisyfirvalda í Chiang Rai, staðfesti þetta í samtali við Reuters-fréttastofuna.
Björgunaraðgerðirnar hófust klukkan 10 í morgun að staðartíma, eða klukkan 3 í nótt að íslenskum tíma. Búist var við að fyrstu drengirnir kæmu út úr hellinum um klukkan 14 að íslenskum tíma.
BBC greinir frá því að ákveðið var að hraða aðgerðunum vegna ótta við að vatnsyfirborð í hellunum hækki hratt vegna mikilla rigninga sem eru í norðurhluta Taílands þar sem regntímabil er hafið.
Drengjunum er fylgt út úr hellinum í smærri hópum, samkvæmt björgunaráætlun sem taílensk yfirvöld gáfu út fyrr í dag. T veir kafarar fylgja hverjum dreng og saman munu þeir kafa út úr hellinum. Fyrstu tveir drengirnir komu út í fylgd kafara og tveir fylgdu fljótt á eftir. Eins konar grunnbúðum hefur verið komið upp inni í hellinum þar sem drengirnir geta hvílst áður en þeir ganga út síðasta spölinn.
Frétt mbl.is
Drengirnir, sem eru á aldrinum 11-16 ára, fóru ásamt þjálfara sínum, sem er 25 ára, inn í hellinn á leið heim af fótboltaæfingu 23. júní og hafa setið fastir þar síðan. Heimurinn hefur fylgst með undirbúningi björgunaraðgerða með öndina í hálsinum og nú lítur út fyrir að aðgerðirnar séu að bera árangur. Björgunin er hins vegar tímafrek, en yfirvöld hafa greint frá því að það taki kafarana um ellefu tíma að kafa að hellinum og aftur til baka.
Fjórum drengjum hefur verið bjargað út úr Tham Luang-hellunum í Chang Rai í Taílandi.
Drengirnir fá nú aðhlynningu í sjúkratjöldum við hellana áður en þeir verða fluttir á sjúkrahús.
Björgunaraðgerðirnar hófust klukkan 10 í morgun að staðartíma, eða klukkan 3 í nótt að íslenskum tíma.
Drengjunum er fylgt út úr hellinum í smærri hópum, samkvæmt björgunaráætlun sem taílensk yfirvöld gáfu út fyrr í dag.
Drengirnir, sem eru á aldrinum 11-16 ára, fóru ásamt þjálfara sínum, sem er 25 ára, inn í hellinn á leið heim af fótboltaæfingu 23. júní og hafa setið fastir þar síðan.